b'\n_START_ARTICLE_\nAndrew Tomas\n_START_PARAGRAPH_\nAndrew P. Tomas tai Alfred Tomas (synt. A. Boncza-Tomaszewski) 1906-2001 syntyi Pietarissa 1906, josta perhe muutti Helsinkiin vuonna 1911, jossa perheen is\xc3\xa4n toimi laivastoupseerina. _NEWLINE_Suomen itsen\xc3\xa4istymisen my\xc3\xb6t\xc3\xa4 Tomasin is\xc3\xa4n komennus suuntautui Kiinaan, jossa h\xc3\xa4n vietti seuraavat 21 vuotta kunnes Maon vallankumouksen my\xc3\xb6t\xc3\xa4 oli edess\xc3\xa4 muutto Yhdysvaltoihin. _NEWLINE_El\xc3\xa4m\xc3\xa4ns\xc3\xa4 viimeiset vuodet h\xc3\xa4n vietti tiett\xc3\xa4v\xc3\xa4sti Australiassa UFO-tutkijana. Lis\xc3\xa4ksi h\xc3\xa4n oli vapaamuurari. _NEWLINE_Tomas kirjoitti ja puhui sujuvasti ainakin ranskaa, englantia ja ven\xc3\xa4j\xc3\xa4\xc3\xa4. H\xc3\xa4nen teoksiaan on k\xc3\xa4\xc3\xa4nnetty yli 60 eri kielelle. _NEWLINE_Tomas julkaisi el\xc3\xa4m\xc3\xa4ns\xc3\xa4 aikana ainakin 8 virallista kirjaa sek\xc3\xa4 monia sis\xc3\xa4iselle piirille ja veljille tarkoitettuja teoksia. _NEWLINE_Harvinaisin h\xc3\xa4nen julkaistuista teoksista lienee vuonna 1950 ilmestynyt kirja astrologiasta ja tarot-korteista Signs, stars and seers; An experiment in historical prediction._NEWLINE_Aihepiireilt\xc3\xa4\xc3\xa4n Tomasin teokset ovat Erich von D\xc3\xa4nikenin tuotosten kaltaisia mutta n\xc3\xa4ist\xc3\xa4 aiheista h\xc3\xa4n kirjoitti jo vuosikymmeni\xc3\xa4 ennen D\xc3\xa4nikeni\xc3\xa4 vuonna 1935 kirjassaan The Planetary Doctrine.'